Ref.: Miar sind z Salz vur Ärda! Und as hängt vu üs ab,  ob miar vunanander lernen oder üs alls verderben,  ob miars schaffen, dass bald alli gliich behandlet werden  und z  Guata wiiterfüahren, wenn dia Alta sterben.  Miar sind z Salz vur Ärda! Und as hängt vu üs ab,  ob miar vunanander lernen oder üs alls verderben,  ob miars schaffen, wiiterzcho und z Guata bhalta werden,  wo miar vu da Alta erben. Miar sind z Salz vur Ärda!    I bin Europa. Dia alti Dama vur Neuziit.  Und klappt, was i vorhan, wär z Resultat sehr erfreulich.  Han mer ir Vergangaheit einiga Saich iibrockt.  Glaubt, dass vu eu dr gröscht Teil no in dr Steiziit  hockt.  Doch hüt gsehn i das anders und stuat mer leid wäga däm,  wo iar dur mi erfahra hän. I hans au maischtens verdrängt.  Suacha jetzt dr Dialog, bin i au innerlich uneins.  Müan ufanand losa, alls andra wär a riisigi Tummheit.  I bin dr bescht Bewiis dafür, zu was Menscha fähig sind,  zu was es füahrt, wenn sich aina in siim Wahn bestätigt find.  Irgendwenn han i au dia jüngschta Chriag ganz verdaut  Und bin bereit für wohra Friida. Und? Sind iar das denn au?  I bin Afrika, doch mi hät ma schiinbar vergässa  Noch dr Ziit vu immer wieder grossa und gliicha Versprecha.  Bin schiints z Fass ohni Boda und drum lohnt sich?s nid zrechna.  Doch zum Teil wär i scho froh, hätti bloss öppis z ässa.  Sind mol ehrlich: Miis Wohl stosst uf kai grosses Inträssa.  Iar hän eura Wettbewerb. I bliib usgstossa und bättla.  Subventiona im Weschta. Han nid dia mindischta Chance.  Alti Kalaschnikows in Händ vu Chindersoldota.  Fühl mi zwüschet  geschter und morn entschidda verlora.  Iar sägen: Transformation. Miar reden verschiidani Sprocha.  I-verstohn-eu-nid! I han immer no Froga  Und iar euri Antworta, aber i bin nid berota.    I bin dr Fern Oschta, Asia, dr Orient.  Und waiss no jeda z überrascha, wo mi no nid kennt.  Iar gsehnds jo hüt und das nid gern: Iar hän mi unterschätzt!  Hüt fallt miin Nama, wemma vumna Wirtschaftsufschwung schwätzt.  I han Arbetsmoral, Disziplin und Respekt, wo eu fehlt.  Hoff uf besseri Täg und verfächta miin Wäg.  Verbinda Tradition mit modernem Fortschrittsgedanka  Und s würd akzeptiart, dass i noch wia vor noch Ordnig verlanga.  I bliib as Kollektiv. Miis soziala Netz isch no gspannt.  I hola uf und ii. Luagen; i halt eu jetza scho Stand!  I bin dr Noh Oschta. Und i setz mi zur Wehr.  Denn Ignoranz und Unterdrückig verletzen mi sehr.  I werda hii und här gschupft. I frog mi: Raffen ders nid?  Ma unternämmt jo nüüt dagega. Easy,  gaffen as biz!  Bin demüatigt und an Spiilball vur Machtpolitik.  Und doch wundret sich dia ganz Welt no wia raschtlos i sig.  Iar gsehn i n miar nur an Feind. Nümm Kraft usem Islam.  Doch au dä wird kriminalisiart. I bin jo sack-radikal!  I schüür dr Kulturkampf? Wär macht Chriag ohni Grund?  Wer riisst Hüüser ii und bombt, bis jedes Viartel verchunnt?  Mainen iar, i sei tumm und für eu hegi nur Niid?  Jo, i mag euri Dekadenz nid, doch hass t Hegemonie!  Muass  mi nid vorstella. Iar wüssen, wer i bin.  Dä, wo au öppis für all tuat, wenn iar no sperrig sind.  Han eu Cola und Freiheit brocht, also freuen eu gfälligscht .  Und sind mol entlich tatbereit. He, bin i eueri Nanny?!  Gsehn iar t Gfohr nid dött dussa? Us droht t Massavernichtig!  Vor spaar Johra no t Russa, doch bald krachts amol richtig.  Fuck euri Problemli! Iar hän kai ölfta September.  Doch i jag dia huarra Schwiihünd, bis sie öffentlich hängen.  I hassa  Pluralismus! Fahra aigleisig!  I liaba Konformismus. S zellt nur ai Mainig!  Kämpf für miini Sicherheit. Dass ma das würkli nid checkt,  raffi nid. Iar hän Iiwänd? I setz mi drüber hinweg.  Wär jo no schöner, wenn?s dazua miini Rücksicht bruucht.  Für was gib i suss 100i vu Milliarda für Rüschtig us?  Alli Feinda vur Freiheit wird miini Stärchi besiiga.  Bin unagfochtni Nummer 1 und i wird sie au bliiba!    Ref.: Miar sind z Salz vur Ärda! Und as hängt vu üs ab,  ob  miar vunanander lernen oder üs alls verderben,  ob miars schaffen, dass bald alli gliich behandlet werden  und z Guata wiiterfüahren, wenn dia Alta sterben.  Miar sind z Salz vur Ärda! Und as hängt vu üs ab,  ob miar vunanander lernen oder üs alls verderben,  ob miars schaffen, wiiterzcho und z Guata bhalta werden,  wo miar vu da Alta erben. Miar sind z Salz vur Ärda!      Sektion Kuchikäschtli Lyrics